گلچین اشعار و نوحه های مرحوم صحاف تبریزی
نام نوحه : ماه محرم
اثر مرحوم: محمدحسین جنتی مقام متخلص به صحاف اهل تبریز
حسینه انس و جان آغلار بو آیدا
امام عصر قان آغلار بو آیدا
گلوب موجه بو آی بحر مصیبت
بو آیدا دولدوروب آفاقی محنت
ویروب غم یوز بو آیدا ماسوایه
گلوب جن و ملک شور و نوایه
چکوبلر قاره عرش کبریایه
هامی لاهوتیان آغلار بو آیدا
لوای غم آچوب پرچم حسینه
قان آغلار عالم و آدم حسینه
دوتوب افلاکیان ماتم حسینه
آچوب جنتده باش ختم پیغمبر
آلوب زلفین اله خواتون محشر
ایدر اشک روان آغلار بو آیدا
حسینیم وای دیر ساقی کوثر
امیرالمومنین آغلار بو آیدا
اسوبدو صرصر محنت جهانه
دونوب گلزار پیغمبر خزانه
گلوب بلبلری غمدن فغانه
گل آغلار گلستان آغلار بو آیدا
یازوب چوخ نامه لر عدوان حسینی
عراقه گتدیلر مهمان حسینی
او چولده قویدیلار عطشان حسینی
فرات آخدوقجا قان آغلار بو آیدا
علی اکبر کیمی شبه پیمبر
بویاندی قاننه اولماه منظر
اورکده اللری لیلای مضطر
ایدر داد و فغان آغلار بو آیدا
گلنده قانلی نعشی خیمگاهه
اوجالدی شور و شیون مهر و ماهه
دوشوب هر غلغله خرگاه شاهه
حرملر مو کنان آغلار بو آیدا
قورولدی قاسمه بیر طوی اساسی
طوئی یاسه دونوب باشلاندی یاسی
عروسی یاخدی قاندان طوی حناسی
آناسی باغری قان آغلار بو آیدا
حسینون اوندا پرگاری پوزولدی
اباالفضلین قلم قولاری اولدی
سو مشکی اوخلانیب قانیله دولدی
او حاله قدسیان آغلار بو آیدا
بو سوزده ایسترم رخصت اوزیندن
اولوم آثاری گورسندی یوزیندن
گلوب بیر اوخدا دگدی ساغ گوزوندن
هامی اهل جهان آغلار بو آیدا
دوشوب قولسوز یره اولماه پاره
قلج خنجر وران دوردی کناره
دیریلدی حکم بش یوز نیزه داره
اوزی یاره وران آغلار بو آیدا
گورنده حرمله اصغرده جان یوخ
عطش دلدن سالوب بی حالدور چوخ
کمانه قویدی بیر اوچ شعبه لی اوخ
سیزیلدار اوخ کمان آغلار بو آیدا
رها اولدی کماندان تیر پران
هواده آچدی پر سسلندی قان قان
حسینون اصغری اوخلاندی عطشان
گل آغلار باغبان آغلار بو آیدا
او ساعتدن امان شاه لب عطشان
دوشوب توپلاقلار اوسته قانه غلطان
اوقدری وردیلار داش نیزه پیکان
سنان الده سنان آغلار بو آیدا
چخاندا شمر حسینون سینه سینه
تزلزل سالدی افلاک برینه
توکولسون آز قالوب گویلر زمینه
زمین آغلار زمان آغلار بو آیدا
اوتانموب شمر کافر مصطفادن
سو سوز کسدی حسین باشین قفادن
هوا تار اولدی قان یاغدی سمادن
نشان بی نشان آغلار بو آیدا
صحاف آغلا بو غمده عالم آغلار
آچوب باشون رسول اکرم آغلار
توکر قانیاش خلیل و آدم آغلار
سراسر کون فغان آغلار بو آیدا
نویسنده : رحیم سهرابی از تبریز
منبع: http://khoban.persianblog.ir
------------------------
(((نوحه روز عاشورا)))
اثر مرحوم محمد حسین جنتی مقام متخلص به صحاف اهل تبریز
ای شمر حیا ایله خدادن
ال چک بو غریب کربلادن
از بسکه دوتوبدی گوزلرون قان
قان قان دیوسن بو چولده هرآن
ظلمونده بو قدری ایتمه طغیان
شرم ایله خدای کبریادن
ظالم گوروسن یاراسی چوخدی
بیر صاف یری پیکرینده یوخدی
باشدان باشا زخم نیزه اوخدی
جسمنده یارا گیچوب یارادن
بیحالیدی ضعف ایدوب عطشدن
ال چک داخی سن بو کشمکشدن
قوی بیر گله باری حاله غشدن
گلمور نفسی دوشوب صدادن
بیر جسم که اولدی پاره پاره
وورمازلا اونا یاره دوباره
ساخلا الوی چکیل کناره
کسمه باشنی سوسوز قفادن
چوخ تشنه دی بو غریب و بیکس
باری بیر ایچیم سو ویر باشین کس
یوخدور سنه بو گون ویرن سس
بیر کیسمه اوتوزمین اشقیادن
جسمنده کثرت جراحت
بو یاره بو شدت جراحت
سوز عطشنده یوخ نهایت
گون ایستی اود یاغور سمادن
ظالم بو حبیب کبریادی
فرزند علی مرتضادی
کافر دگی سبط مصطفادی
ال چک داخی حرف نا سزادن
بو ایسی قوم اوسته گون دگنده
آرتار پارا سوزشی بدنده
دلدن یانوب العطش دینده
داش نیزه قلج گلور هوادن
بو سینه دی علم حقه مخزن
سن چکملی ایتمیسن نشیمن
دور قبلیه دوندروم یوزون من
صرف نظر ایت بو بینوادن
بیر جان ویره نی ایدله راحت
جان اوسته دی بو شه شهادت
انجتمه بو قدری ویرمه زحمت
گل شرم ایله جدی مصطفادن
حددن گیچوب اشقیا جفاسی
گور وار یارا دگمه مش هاراسی
دورت مین وورولوبدی اوخ یارسی
بیر سینیه قوم بیحیادن
زهرا قیزی ایتدی هر قدر داد
شمر ایلدی کینه سنده بیداد
اوج ایلدی آه و داد و فریاد
افلاکه او بنت مرتضادن
تا ظلم الین آچدی شمر کافر
ما بین ده حاکم اولدی خنجر
گوی اهلی گلوب نوایه یکسر
قان آغلادیلار بو ابتلادن
باخ سنده او عرصه قتاله
گور زینبی ایله آه و ناله
سالماز لا بیر عورتی او حاله
یان آغلا او حال غم فزادن
بیر کشمکش اولدی عقل حیران
زهرا قیزی اولدی قانه غلطان
دوشدی یره معجری باشندان
طاقت کسلوب او با وفادن
جان اوسته گوز آچدی حجت الله
گوردی باش آچوقدی عصمت الله
جوش ایلدی بحر غیرت الله
بو ظلم و جفای نا روادن
اوز فکرینی شه باشدان آتدی
یاددان یارا سوزشین چیخاتدی
خوندلین اشک چشمه قاتدی
صبر ایستدی زینبه خدادن
فرمایش ایدوب شه لب عطشان
دورما باجی بوردا دیده گریان
گیت خیمه لره چوخ ایتمه افغان
چکمز بو ستمگر ال جفادن
شرم ایتمه دی شمر گوز یاشوندان
سالدی یره معجرون باشوندان
ال چک بو یارالی قارداشوندان
قان ایلمه باغرون التجادن
صحاف الونده یاندی خامه
ویرمه داخی طول بو کلامه
یتمز بو مصیبت اختتامه
قان اولدی گوگل بو ماجرادن
منبع : http://khoban.persianblog.ir
----------------------------------------------
pes_Arab pes_Arab pes_Arab azb_Arab azb_Arab pes_Arab azb_Arab azb_Arab pes_Arab pes_Arab azb_Arab pes_Arab azb_Arab azb_Arab azb_Arab urd_Arab azb_Arab pes_Arab azb_Arab snd_Arab urd_Arab pes_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab pes_Arab azb_Arab pes_Arab prs_Arab pes_Arab prs_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab pes_Arab azb_Arab pes_Arab pes_Arab pes_Arab pes_Arab ltg_Latn unk pes_Arab pes_Arab prs_Arab pbt_Arab prs_Arab azb_Arab pes_Arab pbt_Arab azb_Arab azb_Arab azb_Arab azb_Arab prs_Arab azb_Arab pes_Arab pes_Arab prs_Arab prs_Arab azb_Arab prs_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab urd_Arab pes_Arab urd_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab azb_Arab pes_Arab pes_Arab pes_Arab prs_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab kas_Arab azb_Arab pes_Arab pes_Arab azb_Arab pes_Arab azb_Arab azb_Arab pes_Arab pes_Arab azb_Arab pes_Arab urd_Arab pes_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab urd_Arab azb_Arab ltg_Latn unk